SNC บวกแรง 8% โบรกฯเชียร์ซื้ออัพเป้า 19.40 บ. ลุ้นกำไร Q4 โตต่อ รับไฮซีซั่น
SNC บวกแรง 8% โบรกฯเชียร์ซื้ออัพเป้า 19.40 บ. ลุ้นกำไร Q4 โตต่อ รับไฮซีซั่น-ทั้งปีแตะ 581 ลบ.
SNC บวกแรง 8% โบรกฯเชียร์ซื้ออัพเป้า 19.40 บ. ลุ้นกำไร Q4 โตต่อ รับไฮซีซั่น-ทั้งปีแตะ 581 ลบ.
13 ธ.ค. 2564

ผู้สื่อข่าวรายงานว่า วันนี้(13 ธ.ค.2564) บริษัท เอส เอ็น ซี ฟอร์เมอร์ จำกัด (มหาชน) หรือ SNC ณ เวลา 15:48 น. อยู่ที่ระดับ 17.30 บาท บวก 1.30 บาท หรือ 8.12 %  ด้วยมูลค่าซื้อขาย 77.18 ล้านบาท

บล.โนมูระ พัฒนสิน ระบุในบทวิเคราะห์ (8 พ.ย.64) ว่า  SNC (Upgrade TP from 19.2 to 19.4) มีมุมมองบวกต่อกำไรไตรมาส 3/2564 ยังทำได้ดีอยู่ที่ 135 ล้านบาท (โต 41% เทียบช่วงเดียวกันของปีก่อน, ลดลง 18% เทียบไตรมาสก่อนหน้า) จากงาน OEM (ประกอบแอร์และเครื่องใช้ไฟฟ้า)มีออเดอร์สูง คล้าย 4 ไตรมาสที่ผ่านมา และเราปรับเพิ่มประมาณการกำไรปี 2564-2565 ขึ้นเฉลี่ย 12% จากรายได้ที่เพิ่มขึ้น
โดยประมาณการกำไรใหม่ปี 2564 มาที่ 581 ล้านบาท (+43% เทียบช่วงเดียวกันของปีก่อน แต่ EPS โต 13% จากผลเพิ่มทุน) และปี 2565 มาที่ 615 ล้านบาท (+6% เทียบช่วงเดียวกันของปีก่อน) เป็นฐานกำไรที่สูงสุดของบริษัท และระยะสั้นคาดกำไร ไตรมาส 4/2564 ยังเติบโตได้ เทียบช่วงเดียวกันของปีก่อน, flat เทียบไตรมาสก่อนหน้า และเข้า high season ต่อในครึ่งแรกปี 2565